Marc-André ter Stegen

Marc-André ter Stegen (; lahir 30 April 1992) merupakan pemain bola sepak Jerman yang kini bermain untuk kelab FC Barcelona dimana beliau merupakan kapten dan pasukan kebangsaan Jerman di posisi penjaga gol.

Selepas empat musim di Bundesliga bersama Borussia Mönchengladbach, membuat 108 penampilan liga, dia menyertai Barcelona dengan harga € 12 juta pada tahun 2014. Dia memenangi treble pada musim pertamanya di Sepanyol, bermain untuk Barcelona di Piala Raja Sepanyol dan Liga Juara-Juara UEFA.

Ter Stegen mewakili Jerman di beberapa peringkat belia dan membuat debut antarabangsa seniornya pada tahun 2012. Dia adalah sebahagian daripada pasukan Jerman yang mara ke separuh akhir UEFA Euro 2016 dan memenangi Piala Konfederasi FIFA 2017, dan juga merupakan ahli Jerman pasukan yang mengambil bahagian di Piala Dunia FIFA 2018.

Kerjaya kelab
Borussia Mönchengladbach
Ter Stegen memulakan kerjayanya di kelab Borussia Mönchengladbach. Pada separuh pertama musim 2010-11, beliau menjadi bintang pasukan kedua kelab. Pada 14 Februari 2011, Lucien Favre menggantikan Michael Frontzeck sebagai tempat pengurus kelab untuk meningkatkan prestasi kelab selepas hanya mengutip 16 mata apabila tinggal 22 hari sahaja lagi sebelum akhir musim.

Penjaga gol pertama kelab, Logan Bailly memaperkan aksi baik apabila pasukannya menang ke atas Werder Bremen. Favre kemudian menurunkan ter Stegen pada 10 April 2011 untuk perlawanan menentang 1. FC Köln. Pemain muda Jerman itu tidak menyedihkan pengurusnya dan digunakan sehingga perlawanan baki musim. Beliau membuat empat perlawanan "clean sheet" sehingga Mönchengladbach selamat daripada zon penyingkiran.

Ter Stegen menjadi penjaga gol pertama apabila Bailly dipinjam ke kelab Switzerland, Neuchâtel Xamax dan menyarung jersi nombor 1 daripada jersi 21.

Pada perpindahan musim panas 2011-12, FC Bayern Munich berjaya mengikat Manuel Neuer dari FC Schalke 04. Neuer membuat debut menentang Mönchengladbach di Allianz Arena dan ter Stegen diturunkan untuk menghadapi pasukan gergasi Jerman itu. Malangnya, perlawanan debut Neuer menjadi malang apabila Bayern tewas 1-0 kepada pasukan ter Stegen. 

Selepas Marco Reus berpindah ke Borussia Dortmund dan Dante ke Bayern Munich, ter Stegen menjadi bintang Mönchengladbach musim 2012-13. Pada Februari 2013, ter Stegen dilaporkan telah melakukan rundingan dengan FC Barcelona. Perundingan itu telah ditolak oleh ter Stegen sendiri.

Selepas dikaitkan perpindahan ke Barça, Ter Stegen kekal berada di Mönchengladbach untuk musim 2013-14. Pada 6 Januari 2014, beliau menolak tawaran kontrak baru daripada kelab. Pada perlawanan terakhirnya iaitu perlawanan kemenangan 3-1 ke atas Mainz 05 pada 5 Mei, ter Stegen mengucapkan selamat tinggal kepada Borussia Mönchengladbach.

Barcelona
Pada 19 Mei 2014, ter Stegen diumumkan sebagai penjaga gol baru kelab FC Barcelona selepas permegian Víctor Valdés dan José Manuel Pinto. Pada 22 Mei 2014, beliau menandatangani kontrak lima tahun yang menetapkan beliau di kelab gergasi Sepanyol itu sehingga Jun 2019. Bayaran perpindahan itu sebanyak 12 juta euro dan klausa bayaran telah disetkan sehingga 80 juta euro. 

Pengurus Barcelona, Luis Enrique menetapkan bahawa Claudio Bravo beraksi di perlawanan liga manakala ter Stegen menjadi pilihan pertama penjaga gol yang bermain untuk Barca di Piala Raja Sepanyol dan Liga Juara-Juara Eropah. Beliau membuat debut pada perlawanan Liga Juara-Juara menentang APOEL pada 17 September, Barca menang 1-0. Beliau juga membantu Barcelona menjuarai Piala Raja Sepanyol pada musim pertamanya selepas menewaskan Athletic Bilbao, 3-1. Seminggu kemudian, beliau bermain pada perlawanan akhir Liga Juara-Juara menentang Juventus, 3-1 di Berlin. Walau bagaimanapun, beliau tidak bermain pada kempen kejuaraan liga mereka.

Kerjaya antarabangsa
Pada tahun 2009, beliau mengambil bahagian dalam skuad Jerman yang menjuarai Kejohanan Bawah-17 Eropah.

Ter Stegen telah termasuk dalam senarai utama skuad UEFA Euro 2012 oleh pengurus Joachim Löw. Beliau membuat debut pada 26 Mei 2012 pada perlawanan persahabatan menentang Switzerland dan malangnya pasukannya tewas memalukan 5-3. Pada 15 Ogos, beliau berjaya menyelamatkan tendangan penalti oleh Lionel Messi pada perlawanan menentang Argentina selepas Ron-Robert Zieler dibuang padang. Malangnya, Jerman tewas 1-3 kepada Argentina. Beliau termasuk dalam skuad Jerman pada satu jelajah ke Amerika Syarikat pada pertengahan 2013. Pada 2 Jun, beliau gagal mengawal bola selepas hantaran "backpass" oleh Benedikt Höwedes yang menyebabkan gol sendiri dan menyaksikan Jerman tewas 4-3 kepada Amerika Syarikat. Dalam tiga persembahannya untuk Jerman, beliau tidak pernah memenangi sebarang perlawanan. "Clean sheet" pertama beliau hadir pada 13 Mei 2014 pada perlawanan persahabatan menentang Poland dengan menggantikan Zieler pada waktu rehat. Keputusan terikat seri tanpa jaringan.

Statistik kerjaya
Kelab

+ Penampilan dan jaringan mengikut kelab, musim dan pertandinganKelabMusimLigaPialaEropahLain-lainJumlahBahagianKmnclnGolKmnclnGolKmnclnGolKmnclnGolKmnclnGolBorussia Mönchengladbach2010–11Bundesliga6000—20802011–12Bundesliga34050——3902012–13Bundesliga3402090—4502013–14Bundesliga34010——350Jumlah10808090201270Barcelona2014–15La Liga0080130—2102015–16La Liga7070100202602016–17La Liga3601090004602017–18La Liga3700090204802018–19La Liga35020110104902019–20La Liga3602080004602020–21La Liga310405020420Jumlah1820240650702780Jumlah kerjaya2900320740904050

 Antarabangsa 

+ Penampilan dan jaringan mengikut pasukan kebangsaan dan tahunPasukan kebangsaanTahunKmnclnGolJerman2012202013102014102016402017100201830201930202110Jumlah250

Penghargaan
Kelab
Barcelona 
 La Liga: 2014–15
 Copa del Rey: 2014–15
 Liga Juara-Juara UEFA: 2014–15

Antarabangsa
Germany B17
Kejohanan Bola Sepak Eropah bawah-17 UEFA: 2009

Catatan

Pautan luar

FC Barcelona official profile

Category:Kelahiran 1992
Category:Orang hidup
Category:Pemain bola sepak Jerman
Category:Penjaga gol (bola sepak)
Category:Pemain Borussia Mönchengladbach II
Category:Pemain Borussia Mönchengladbach
Category:Pemain FC Barcelona
Kategori:Pemain UEFA Euro 2016
Kategori:Pemain Piala Konfederasi FIFA 2017
Kategori:Pemain Piala Dunia FIFA 2018
Kategori:Pemain Piala Dunia FIFA 2022